
Nunquam  ab  aegro  discedas  in  aculis  et  inflammato- 
riis, nisi  oculos  inspexeris;  Quando  iliosa  naturali  statu 
mutatos  videbis,  time  semper,  sicuti  post  opiatum  in 
in  dysenteria,  post  chinam  chinae  in  magno  primarum 
viarum  apparato:  Constrictio  in  his  casibus  indebite  hu- 
more noxto,  praecipitat  aeger,  et  praecipitii  signa,  oculia 
naturali  statu  mutari  ostendunt. 

Georg  Baglivii  opera  omnia  medico-practica 
et  anatomica  Lib.  I.  p^tg-  77*  Norimbg. 
MDCCLI. 


Introductio. 


5.  1. 

Oculi  semiologia  seu  Ophthalmoscopia  haud  du- 
bie gravissimis  disciplinis  interponenda  est,  quod 
et  antiquioris  et  recentioris  aevi  scriptores,  qui 
circa  pathologiain  semioticen  et  tlierapeuticen  ver- 
sati sunt,  satis  abunde  testantur*  lam  Hippocra- 
tes inLibr.  cpid. Sect.6.  egregie:  „si,  inquit,  oculi 
robusti  non  sint,  mors  imminet idem  alibi: 
,,ut  valent  oculi,  sic  et  homo/‘  Inter  recentiores 
artis  salutaris  sectatores  Willbrand  in  opere  phy- 
siologico pag,  521  — 522.  de  oculi  dignitate  haec 
habet:  „Visus  organon  et  ipsum  multis  morbis 

est  obnoxium,  et  variis  abnormitatibus  habituque 
suo  medicis  diagnosin  investigaturis  symptomata 
quaedam  offert,  totius  corporis  morbos  indicantia. 
Cuiusvis  aegroti  oculus  medico  ingeniose  scisci- 

tanti,  nec  non  hominum  naturam  moresque  inda- 
ganti tantae  dignitatis  esse  debet,'  ut  observationi- 
bus circa  eum  institutis  hominum  saluti  prodesse 
studeat. 

Plures  etiam  auctores  acutissimi  in  scriptis 
suis  passiin  oculi  efficaciam  circa  mimicen  faciei 
evolutionesque  ingenii  et  animi  intensivas  signifi- 
caverunt atque  vindicaverunt , v^  c.  Galenus, 
Plinius,  Cicero,  Montagne,  Baco , Ernesti,  Hal- 
ler,  Sulzer , Wolff,  Gellert  atque  Lavater. 

Quod  ad  aestheticen  pertinet,  tam  veteriores 
quam  nuperiores  poetae  oculi  laudes  carminibus 
extulerunt,  et  mimicas  huius  organi  rationes  ce- 
lebrare studerunt,  ut  Homerus,  Schiller,  Goethe, 
Sheridan  aliique. 


5.  «2. 

Aut  salutem  aut  mortem  futuram  esse,  ocu- 
lus in  morbis  denotat,  quapropter  medici  inge- 
niosi exercitatique , siinulatque  aegroti  cubiculum 
intrarent,  vultus  suos  celeriter  ad  oculum  cuban- 
tis verterunt,  eumque  exacte  observarunt  et  inda- 
gaverunt , dein  vero  morbi  diagnosin  atque  pro- 
gnosin  mirabili  cum  evidentia  stabiliverunt.  At- 
tamen facultas  illa,  solis  oculis  morbum  et  medi- 
cin;;m  inveniendi,  ingenio  artificis  nativo  tantum 
propria  est,  nullisque  praeceptis  nunquam  imper- 
tiri potest. 

Oculus  hominum  qui  sanae  mentis  sunt,  Psy- 
chen argutiasque  plasticas  evolutionem  animi  no- 
tat; mens,  ratio  ingenii  acumen  et  cogitatio  ipsa, 
' idea  alacerrima  animaeque  vigor  effigiem  quasi 
manifestam  in  oculo  adipiscuntur,  et  idearum 
copia  perinde  ac  antitheses  eius , simplicitas , sto- 
liditas et  fatuitas  hocce  organo  depinguntur.  Hanc 
ob  rem  Cicero  verissime  et  lepidissime:  „Nihil 

inquit  est  difficilius  quam  a consuetudine  oculo- 
rum mentis  aciem  abducere.^  Porro  etiam  singu- 
lae hominum  aetates  peculiarem  mentis  animae- 
que indolem  oculo  manifestant.  Infantuli  oculus 
innocentiam,  pietatem  suavesque  blanditias  osten- 
dit, quoniam  nihil  animae  immiscetur,  quod  fal- 
lere possiu  Aetate  maturiori  ac  iuvenili  liberta- 
tis imago,  vigor  vitalis,  amor  et  desiderium  ocuU 
orbem  tenent»  Virile  aevum  gravitatem,  vim, 
tenacitatem,  patriae  amorem,  en thusiasmum  et  stre- 
nuitatem per  oculorum  specula  exhibet.  Senectus 
denique  temporis  limites  repraesentat,  senum  enim 
oculi  experientiam  cum  vanitatis  imagine  expro- 
munt, cornea  tunica  durior,  minus  splendica 
quam  virilis  oculi  esse  consuevit. 

3» 

Multae  corporis  affectiones  visus  organon  af- 
ficiunt, quam  ob  rem  contingere  solet,  ,ut  non 
solum  ipsi  oculorum  morbi  hocce  modo  in  con- 

specLum  prodeant,  verum  etiam  commercium  il- 
lorum cum  cerebro,  pectore,  ventre,  caeterisque 
partibus  cognitionem  eorum  suppeditet,  quae  ia 
organis  recensitis  morbose  mutata  sunt* 

§•  4- 

Animi  affectuum  et  cupidatum  circa 
oculos  efficacia. 

Actiones  animi  affectuum  et  cupiditatum,  quae 
111  sensorio  communi  primitus  nascuntur  et  hinc 
inde  cum  vita  oculorum  communicantur,  eorum» 
que  functiones  et  lucis  evolutiones  vel  cohibent 
vel  adaugent,  prout  totum  organismum  aut  sin- 
gulas eius  partes  excitant  vel  deprimunt,  his  fere 
comprehendi  possunt: 

Laetitia  vultum  reddit  alacriorem,  et  colore 
faciei  rubicundiore,  nec  non  oculis  lucentibus  ig- 
neis sese  expromit. 

Amor  felix  in  oculis  maxime  exsultat,  om- 
nes huius  organi  partes  uberiori  vita  imbuit  et 
iris  velut  aquis  perfusa  apparet,  quapropter  Chry- 
sippus apud  Plutarch  IV  de  placitis  Philos.  Gap.  15: 
„perfunduntur  ex  oculo  radii  ignei*“  Amor  in- 
felix sequentes  oculo  notas  exhibet;  tristitia  et  de- 
fcideriuni  palpebras  amheunt,  oculos  pavide  aciem 


suam  circumfert,  pusillanimitas  atque  luctus  iac- 
turae  sensus  et  desperatio  ab  oculo  repercutiuntur, 
bulbi  motus  tardi  sunt  atque  languidi. 

Pudor  vultum  demittit  in  terram,  oculus  ad 
dimidium  clausus,  palpebras  modeste  committit, 
timideque  ex  iis  prospicit. 

Timor  oculi  inquietem  ac  trepidationem  offert, 
eumque  plus  solito  prominere  iubet;  oculi  jnotus 
celeres  huc  illuc  vertuntur,  vultus  immobilis  atque 
mobilis  alternant,  pupilla  amplificata  potius  quam 
contracta  apparet,  attonitus  oculus  angorem  simul 
et  formidinem  expromit,  palpebrae  magis  retrac- 
tae, cilia  flexa  palpebrisque  adversa  conspiciuntur, 
qua  de  re  Frommann  merito  dicit:  „Invalescente 

metu  sub  palpebris  turbidi  refugium  quaerunt*^ 

Sollicitudo  et  Desiderium  adspectii  oculorum 
languido  significantur,  facies  oculi  turbida,  motus 
tardi,  vultus  moesti  sunt*  Sin  affectus  in  despe- 
rationem omnisque  fidei  abolitionem  vertitur,  illae 
animi  turbae  convulsivis  et  formidolosis  vultibus 
stipantur* 

Iracundia  nullus  animi  affectus  tanta  cum  evi- 
dentia et  perspicuitate  ab  oculo  repercutitur,  quam 
ineffrenata  iracundia,  quippe  (piae  daemonis  atro- 
cissiuii  imaginem  in  eo  depingit;  hinc  Goerres  : 
„Iracundia  inquit  venas  tumefacit,  oculisque  scin- 
tillas et  flamas  elicit*“ 

Invidia  et  livor  luculentissimis  imaginibus  in 
oculo  sese  produnt,  supercilia  et  palpebrae  magis 
contrahuntur  quam  expedite  moventur,  oculus 
magis  introrsum  versus  terramque  intuens  , alio- 
rum vultus  sustinere  nequit,  per  intervalla  om- 
nibus imperare  cupit,  torvus  evadit  atque  invidus, 
pupilla  contracta  potius  quam  dilatata  observatur. 
Palingenius  merito  versus  aliquot  huic  affectui 

dicavit: 

- - improba  pestis 

Diffundens  sese  totos  contaminat  artus, 
Praesertimque  oculos  angit.“ 

Simili  ratione  virtutes  et  vitia  hominum  in 
oculo  cernuntur*  Latro  et  homicida  nequitiam,  ty- 
rannus hominum  contemtum  odiumque  oculis  ex- 
primit, scelerumque  conscientia  manifestissime  in 
iis  detegitur.  Torvi  et  subdoli  illorum  oculi  per 
palpebrarum  rimas  micant,  nec  ulla  unquam  si- 
mulatio per  longius  temporis  intervallum  maledci 
vultum  exhilarare  valet,  sed  omnia  nequitiae  fla- 
gitiique  studium  portendunt, 

§.  5- 

Qualis  oculus  ante  crisin,  inter  et  post 

eam  spectetur. 

Singulus  quisquis  status  corporis,  phaenome- 
nis  criticis  conspicuus,  oculis  indicatur. 

Ante  introitum  criticarum  perturbationum  seu 
in  stadio  cruditatis,  quod  dicitur,  oculus  irrequie- 
tus atque  varius,  quin  iino  ferox,  exacerbationis 
tempore  lucens , rutilus  atque  flammeus  est,  breve 
post  crisis  accessum,  summum  vigoris  fastigium 
attingit,  sic  ut  facili  negotio  vitae  mortisque  cer- 
tamen cernere  possis. 

Inter  ipsam  criseos  evolutionem  vigor  ille  in- 
solitus torvusque  oculi  remittitur , nisi  inter  cri- 
sin  vita  extinguitur*  Quod  si  fit,  oculus  praeter 
opinionem  tranquillus  et  languidus,  vultus  rigidus 
evadit,  iris  sensibilitate  quasi  destituitur;  sin  con- 
trarium est,  summa  lucis  impatientia  (Photophobia) 
oculum  occupat.  Boerhaave  stadium  criticum  in 
institutionibus  Viennae  MDCCLXXV  pag.  359« 
937*  bisce  verbis  describit: 

„Prirnaria  illa  symtomata  critica,  et  signa  sunt 
haec,  quae  crisin  evacuantem  praecedunt;  post 
coctionem  tempore  critico , subito,  sine  nova  ma- 
nifesta morbi  causa,  oriens  stupor,  somnolentia, 
sopor,  vigiliae,  delirium,  anxietas,  dysponoea,  vox 
molesta,  rigor,  dolor,  rubor,  titillatio,  punctura,  gra- 
vitas, densitas  in  parte,  tenebrae,  splendor,  lux, 
lacrimae  spontaneae  in  oculis,  nausea,  aestus,  si- 
tis, retractio  hypochondriorum,  tremula  agitatio 
labii  inferioris. “ 

Post  criticas  turbas,  quibus  conspiratio  func- 
tionum corporis  paulatim  redintegrata  succedit, 


oculus  tranquillior,  vultus  blandiores  evadunt,  nec 
oculi  amplius  sine  lege  huc  illuc  flectuntur. 

Qualis  oculi  ratio  sit  in  morbis  animi. 

In  animi  affectibus,  quibus  saepenumero  vi- 
tium idiopathicum  manifestum  cerebri  systematis- 
que nervosi  subest,  turbae  mentis  luculenter  in 
oculo  se  expromunt,  imo  permulti  mentis  mor- 
bis liberati  diu  ferocitatem  quandam  pavidam,  et 
ambiguum  quasi  vultum  oculis  suis  portendunt, 
seu  ut  brevibus  dicam,  oculorum  acie  signum 
cvidentissimum  exhibent,  mentis  functiones  ali- 
quando turbatas  confusasque  fuisse.  Propterea 
vesanorum  oculus  medico  diagnosin  et  praesagium 
indagaturo  certissimum  subsidium  offert. 

Non  immerito  F.  G.  Gmelin  in  pathologia  ge- 
nerali pag.  174  — 175  haec  profert:  „Phaenome- 
nis  constantissimis  vultus  alienatus  accensendus 
est,  qui  quasi  speculum  animae  exhibet,  oculi 
nunc  ferociter  volvuntur,  nunc  eodem  semper 
defiguntur,  nunc  turbidi  sunt  ac  demissi  aut  lan- 
guidi et  vigoris  expertes^ 

I.  Amentia;  oculus  amentium  citra  attentio- 
nem huc  illuc  vagatur,  sed  tardius  circumfertur, 
vultus  languidi  quasi  exanimes  humum  intuentur, 
et  immobiles  haerent»  Cretinismus,  amentia  hae- 


reditaria  sive  congenita,  oculos  ostendit  pusillos, 
qui  plerumque  subsidunt,  vultusque  rigidos  tur- 
bulentos circumferunt.  Acies  plerumque  illaesa 
videtur,  licet  neque  colores  distinguere',  neque 
distantiam  metiri  possit;  praeter  ciborum  deside- 
rium nihil  fere  motum  aliquem  illis  extorquere 
potest. 

II.  Moria*  In  moriacorum  oculis  morbosa  ide- 
arum vicissitudo,  quam  cogitationes  agnoscunt, 
luculentissime  cernitur.  In  universum  oculus  eO'- 
rum  incertus,  securus  consiliique  expers  vagatur; 
sin  aegrotus  dynasten,  v.  c*  imperatorem  regemve 
se  opinatur  oculus  placidus  contentusque  omnia 
intuetur,  si  amore  fotum  sese  existimat,  benevo- 
lentia, voluptas,  summaque  beatitas  ab  oculo  fun- 
duntur. 

III.  Melancholia*  Oculus  melancholicorum  mi«. 
santhropiain,  pervicaciam,  morositatem  testatiu 
et  rerum  infinitarum  studium,  tristes  meditatio- 
nes, exprimit;  sub  his  apathia  quaedam  rerum 
externarum,  mentis  tenebrae  et  calamitas  ex  eo 
cognoscuntur*  Vultus  morosus  atque  rigidus,  dif. 
fidentiam,  dolum  aut  desperationem  portendit* 
Si  myjrtici-^mus  et  fanaticum  religionis  studium 
melancholiae  ansam  suppeditarunt,  in  oculis  ple- 
rumque fanatismi  vestigia  cernuntur. 

IV.  Mania.  Maniacorum  oculi  vultibus  torvis 
et  fulminantibus  iracundorum  similes  sunt,  ve- 

rtimtamen  ira  animi  affectum  periodicum,  mania 
vero  permanentem  potius  sistit;  ferocitas  morbosa 
cum  lucis  emanationibus  scintillantibus  iiiordina- 
tisque  oculo  insidet;  impetuosaiii  autem  ac  terri- 
bilem oculorum  scintillationem  et  fulminationem 
maniacorum  oculi  inter  ipsum  paroxysmum  ex- 
iiibent. 


§.  7. 

Oculi  adumbratio  nonnullis  in  morbis, 
qui  perspicue  sensibilitatem  corporis 

adaugent. 

Effigies  oculorum  in  h y p o ch  on  dr  i a s i. 

Oculi  faciem  morosam  invidam  offerunt,  sub- 
dole circumspiciunt , aegrotique  saepissime  verti- 
ginem, diplopiam,  [scintillas  seu  suffusionem 
scintillantem  seu  marmoryge  seu  Photopsiam 
seu  muscas  oculis  obvolitantes  (mouche  volante) 
conqueruntur;  his  quandoque  aurium  susurrus  ac 
tinnitus  supervenit,  ita  ut  merito  contendere  pos- 
sis , hypochondriaci  oculum  fidissimam  animi  lu- 
gubris imaginem  prae  se  ferre,  etenim  moestitia 
anxietas,  metus,  sollicitudo  ac  desperatio  alternis 
vicibus  hypochondriacorum  vitam  obruunt.  Cum 
ciusmodi  homines  vitiis  hepatis  bilis  et  venae  por- 
tarum conflictantur,  tunica  albuginea  vel  sordida 

vel  crocea  apparet,  sed  iis  quoque  in  exemplis, 
quibus  materiales  causae  hypochondriam  induxe- 
runt V,  c.  infarctus,  obstructiones  et  sanguinis 
stagnationes  in  ventre,  faciei  color  flavidus  luridus 
et  pallidus,  albuginea  flavo  pigmento  infecta,  oculi 
languidi  orbiculisque  intense  caeruleis  cincti  sunt. 

I 

Oculorum  habitus  in  epilepsia* 

Indoles  oculi  in  hocce  morbo  chronico  et  pe- 
riodico singularis  esse  consuevit;  vultus  enim  tum 
in  epilepsia  idiopathica  tum  symptomatica  lan- 
guescunt, immobilitatem  ostendunt,  et  si  diutius 
epilepsia  tenuit,  cerebrum  subegit,  mentisque  fa- 
cultates subvertit,  adspectus  reapse  fatuus  exanimi 
haud  absimilis  esse  solet*  In  iis  morbi  caduci 
exemplis,  quibus  post  mortem  exostoses  vel  aliae 
cranii  cerebrique  degenerationes,  praecipue  a vio- 
lentiis externis  caput  opprimentibus  natae  reperie- 
bantur,  oculus  maxime  languidus  et  meticulosus 
apparuit,  et  pupilla  tantum  praeter  modum  dila- 
tata fuit*  Sin  morbus  comitalis  e paederastia  vel 
Onania  originem  traxit,  oculi  non  solum  languidi 
aquosique  sunt,  verum  etiam  annuli  caerulei  nun- 
quam absunt;  idem  accidere  iis  consuevit,  quibus 
vermes  epilepsiam  fecerunt*  Priusquam  insultus 
epilepticus  incursat,  oculi  ferociter  in  orbitis  vol- 
vuntur, quocirca  peritissimus  ille  Stoerck  (Ant. 
L.  B.  de  Stoerck  praecepta  medico-practica  etc. 

Viennae  Austriae  1778*  Tom.  I.  pag.  343  - 344, 
refert:  ,, Admodum  frequenter  nihil  omnino  ob- 

servant, et  hilares,  perfectaque  sanitate  gaudere 
videntur,  subito  vero  oculos  rotant,  aut  in  facie 
pallescunt  et  multis  praesentibus,  nemine  opi- 
nante concidunt,  ut  exinde  non  parvus  adstanti- 
bus  incutiatur  terror,  nec  pauca  exstant  exempla, 
ubi  excitato  tali  terrore  praesentes  antehac  sani- 
sate  illibata  praediti,  eodem  modo  difficulter  ad- 
modum posthac  curando  correpti  fuere.“ 

% 

5.  8- 

Indoles  oculi  in  morbis  quibusdam  ve- 
getativi  systematis. 

I.  In  morbo  verminoso  tum  antiquiores,  tum 
recemiores  artis  salutaris  professores,  oculorum 
phaenomena  in  censum  vocanda  iudicarunt.  Ut 
vero  diagnosis  certa  liocce  modo  eruatur , oculi 
conspiratio  cum  reliquis  organismi  phaenomenis, 
praesertim  sub  plenilunium  eiusque  decrementum 
consideranda  venit,  siquidem  experientia  edocti 
scimus,  symptomata  sub  illud  tempus  luculentis- 
sime et  evidentissime  in  lucem  prodire.  Prae  ce- 
teris pupillae  dilatatio  adest,  oculus  splendorem 
aqueum  et  albuginea  tunica  faciem  ex  lacteo  caeru- 
lescentem,  hebetemque  offert,  insimul  saepenu- 

mero  motus  palpebrarum  osclllatorius , et  orbiculi 
caerulei  oculum  ambeuntes  animadvertuntur^ 

Saepius  etiam  inter  morbum  verminosum 
diuturnae  oculorum  inflammationes  observantur^ 
Mutationes  oculi  ac  dilatatio  pupillae  in  helmin- 
thiasi sensibilitatem  affectam  vegetativi  systematis 
contestari  videntur. 

II.  In  tussi  convulsiva.  In  primo  huius 
morbi  stadio  oculus  speciem  offert,  tanquam  ca- 
tarrhus  appariturus  sit,  turbidus  enim  atque  he- 
bes, albuginea  interdum  rosea  animadvertitur; 
saepe  etiam  spontanea  oculorum  lacrimatio  su- 
pervenit. Secundo  in  stadio,  quod  faciem  osten- 
dit turgidam  rubicundam,  nonnunquam  bruneam, 
oculi  ex  orbitis  procedunt,  sanguis  in  vasa  mi- 
nora albugineae  infunditur,  totaque  coniunctiva 
interdum  sanguinis  ruborem  prae  se  fert.  In  ter- 
tio denique  stadio  oculi  quidem  habitus  maxime 
languidus  apparet,  attamen  indoles  eius  aquosa 
decrescit*  Notam  characteristicam  hoc  in  stadio 
annuli  oculorum  caerulei  portendunt,  quippe  qui 
per  totum  huiusce  periodi  cursum  continent.  Ubi 
reversiones  eveniunt,  oculus  torvus  observatur  in 
orbita  subsidens,  iris  speciem  laxam  ex  fusco  ru- 
tilam exhibet,  albuginea  sordida,  turbidaque  est, 
in  angulis  muci  colluvies  maior  deprehenditur, 
haec  symptomata  constantia  esse  solent,  si  morbi 

ttiss^is  convnlsivae  secundarii  vitae  discrimen  in- 
ducunt^ 

III*  In  morbillis.  Priusqum  morbilli  pro- 
rumpunt > febris  ciini  affectionibus  catarrhaiibus, 
tussis,  sternutatio,  oculorum  lacrimatio  etc.  prae- 
cedere consueverunt*  In  stadio  irritationis  seu  fe- 
brili praeter  alias  notas  circa  oculum  impatientia 
lucis,  prurigo,  sensationes  dolorificae  et  rubedo, 
profluvium  materiae  acris  ex  oculo,  naribusque 
observantur.  In  stadio  eruptionis  color  oculi  mi- 
nus ex  igneo  rubicundus,  quam  e pallido  rutilus, 
morbillis  malignis  aqueus  atque  hebes  est.  Non- 
nisi ubi  morbilli  synochrcam  referunt  indolem, 
oculus  ruberrimus  lucisque  impatientissimus  inve- 
nitur. In  florescentiae  stadio  oculi  languidi  cir- 
cumspiciunt, rubor  eorum  penitus  evanescit,  at- 
que iris  laxam  offert  speciem.  In  stadio  desqua- 
mationis  pristinum  oculus  habitum  recuperat,  in- 
simul autem  languoris  aliquid  cum  splendore  in 
albuginea  auctiori  ostendit*  In  iis  morbillis,  qui 
vel  nervosam , vel  putridam  indolem  expromunt, 
oculus  ab  initio  rubet,  fulminat,  et  lucem  perhor- 
rescit, pupilla  plus  solito  contrahitur;  natura 
morbi  nervosa  altius  evecta,  oculus  trux  evadit, 
vagus,  fulmina  iactat  et  scintillas,  ceteroquin  au- 
tem magis  aquosus,  quam  inflammatus  adparetj 
albugineae  facies  splendidissima  est. 


— fil 


In  omnibus  morbis  chronicis  vegetativi  sys- 
tematis aclspectus  oculorum  languidus,  vigoris  ex- 
pers, et  albuginea  tunica  nunquam  non  in  his  af- 
fectionibus magis  mimisve  mutata  reperitur,  prae 
ceteris  in  ictero.  Haec  etiam  pertinent  ad  phthi- 
sin  pulmonum,  renum,  intestinorum,  uteri  at- 
que hepatis.  In  phthisi  visceris  novissime  positi, 
oculus  tamen  e sordido  luteus,  vel  e fusco  flavus, 
muco  squalido  passim  obductus  cernitur,  irisque 
habitum  e fusco  rubrum  et  laxum  oiferU 

Quae  sit  efficacia  venenorum  quorun- 
dam  circa  oculos. 

I.  Arsenicum  album  seu  acidum  arsenicosum. 
Inter  omnia  venena  metallica  atrocissimum  effec- 
tum expromit.  Praeter  phaenomena  illa,  quae 
unumqnodfjue  veneficium  arsenicale  comitantur^ 
acidum  arsenicosum  sequentia  inducit  symptomata: 
angor  ineffabilis  in  oculis  hominum,  veneficio  ob- 
rutorum notis  terribilibus  ac  desperationem  nun- 
dantibus  se  conspiciendum  praebet;  oculi  fulgent 
splendentque , vultus  torvi  sunt,  formidine  et  pa- 
vore insignes , et  cum  impetu  e suis  orbitis  pro- 
tuberant; aegrotus  desperatione  consumitur,  nec 
videt  quidquam,  nec  audit,  oculi  truces,  lacrimis 
quasi  madent,  annulisque  lividis  circumcinguntur. 


II.  Plumbum  oxydatum,  non  solum  systema  • 
corporis  vegetativum  et  irritabile  subigit,  verum 
quoque  reactionem  virium  nervearum  disturbat* 
Oculi  hominum  in  fabricis  saturninis  operam  fa- 
cientium hebetes  ac  turbidi  apparent,  pupilla  irre- 
gularem refert  dilatationem,  visus  acies  paulatim 
cohibetur,  imo  tandem  amaurosis  inducitur. 

. III.  Digitalis  purpurea , si  modicae  eius  doses 
sunt,  praeter  alia  symptomata,  levem  oculorum 
caliginem,  cum  exigua  pupillae  ampliatione  pro- 
fert. Maiores  huius  remedii  doses,  motus  convul- 
sivos,  vultus  rigidos,  insignemque  pupillae  dila- 
tationem cient,  sub  quibus  iris  colorem  ex  rutilo 
fuscum  portendit. 

IV.  Opium.  Doses  eius  minores  v.  c.  pars  grani 
octava  aut  quarta  alternis  horis  indita,  visui  ami- 
cae sunt,  oculus  enim  vigorem  adipiscitur,  et  hi- 
larem exhibet  vultum,  albuginea  splendescere  in- 
cipit, iris  paululum  contrahitur;  ne  multa,  oculus 
plane  ei  similis  est,  quem  laetitia  nimia  inebriasse 
videtur.  E contrario  autem  doses  opii  incautius 
haustae  v.  c*  granum  unum  binis  horis  adhibitum, 
laeta  illa  phaenomena  per  breve  quidem  tempus 
induxerunt,  mox  autem  oculum  languidum  et 
somnolentum,  albugineam  e roseo  rutilam  et 
vultum  hebetem  reddiderunt*  Si  veneficium  ve- 
rum opio  factum  est,  oculos  ferox,  qualis  apud 
furibundos  apparet,  procedente  tempore  vultus  ex 


toto  disturbatur,  et  iris  e fusco  rutila  est*  Pupilla 
nunquam  intensius  ampliatur,  quod  ex  venenis  alia- 
rum plantarum  narcoticarum  accidere  consuevit, 
sed  speciem  induit,  ac  si  homo  nervosa  apoplexia 
percussus  sit.  Praeterea  autem  instillatio  tincturae 
opii  in  oculos  aegrotos  aliquamdiu  continuata, 
paululum  inflammationis  albugineae  et  pupillae  di- 
latationem movet. 

V.  Hyo  scyamus  niger  sensibilitatem  corporis 
ita  offendit,  ut  eam  deprimat,  et  si  uberiores  eius 
doses  propinentur,  oculorum  caliginem  faciat.  lam 
Wolfg.  Wedel  efficaciam  huius  plantae  circa  visus 
organon  observavit,  et  effectus  hisce  verbis  des- 
cripsit: „oculorum  et  faciei  rubor,  pruritus  et  gin- 
givarum, quem  salia  peregrina  excitant.^  Avi- 
cenna  de  hyoscyamo  albo  haec  habet:  „CaIigant 

oculi,  spiritus  difficulter  redditur  etc.  Dosibus 
nimiis  extracti  hyoscyami  nigri  in  usum  vocatis, 
oculi  ab  initio  fulserunt,  tum  languerunt,  et  pu- 
pilla haud  mediocriter  amplificabatur*  Himly  iri- 
dis resolutionem  ex  hyosciami  usu  observavit.  Si 
folia  recentia  per  horas  aliquot  oculis  superim- 
ponuntur, dilatatio  pupillae  iridis  immobilitas,  vi- 
susque obnubilatus  oriri  traditur* 

VI.  Herba  pulsatillae  nigricantis,  quae  teste 
Pfaff  praesertim  efficacia  specifica  circa  nervos  ocu- 
lorum insignitur,  quippe  quae  doloribus  oculorum 
perforantibus  ac  caedentibus , nec  non  virtute  sa- 


lutari  maxima  ad  compescendam  amaurosin  sesc 
prodit.  Doses  maiores  pulveris  anemones  praten- 
sis, quas  medicus  circumforaiieus  viro  mercenario 
infir  mo  quinquaginta  annorum  ingesserat,  dolo- 
res atrociSsiinos  capitis  praeprimis  vero  oculorum 
cum  obnubilatione  visus  effecerunt,  sub  quibus 
pupilla  modo  aliquantulum  dilatata  fuit,  iris  vero 
tremuit  et  nonnunquam  convulsiones  ostendit. 

VII.  Herba  et  radix  Belladonnae.  Haec  planta 
mirum  in  modum  oculorum  sensibilitatem  offendit, 
siquidem  iam  exiguae  eius  doses  flammulas  et 
scintillas  oculis  eliciunt,  nec  non  diplopiam  cum 
alterna  vultus  immobilitate  excitant.  Portiones 
maiores  praeter  alias  affectiones  etiam  coecitatem 
periodicam,  oculique  ferocitatem  procreant,  tunica 
albuginea  paulo  sordida  et  pupilla  mirifice  dilatata 
apparet,  et  liance  speciem  plerumque  ad  diem  us- 
que supremum,  qui  paralysi  subinde  inducitur  re- 
tinet. Extractum  belladonnae  solutum,  vc.  Scru- 
pulum dimidium  extracti  belladonnae,  in  Uncia  di- 
midia aquae  destillatae  solutum,  de  vestigio  pu- 
pillae ampliationem  iridisque  immobilitatem  gignit. 

VIII.  Aqua  laurocerasi  haud  minus  inimicum  ef- 
fectum ad  oculi  sensibilitatem  exercet,  etenim 
oculus  post  usum  eius  languidus  aqueus  evadit 
tardeque  movetur. 

IX.  Nux  vomica  prae  ceteris  oculum  cum  par- 
tibus suis  affligit,  ii  ab  aliis  totius  systematis 


nervosi  affectionibus  discedas.  Oculi  dolent  et  ex 
orbitis  propelli  videntur,  splendent  etiam  et  fero- 
citer fulgent,  albuginea  rutila  et  inflammata,  pu- 
pilla maxime  dilatata  est,  nec  raro  amaurosis  pe- 
riodica animadvertitur. 

X.  Datura  stramonium.  Tam  flores,  quam  fruc- 
tus et  semina  inimicissimos  cum  corpore  effectus 
communicant,  etenim  oculi  terribilem  in  modum 
fulminant,  et  pupilla  admodum  amplificatur,  vul- 
tus modo  immobiles  haerent,  modo  cum  feroci- 
tate vagantur. 

CUPtRICU  LUM  VITAE 

EX  DECRETO 

GRATIOSI  MEDICORUM  ORDINIS 
BEROLINENSIS 
ADIECTUM. 


Ego,  Ernestus  Guilelmus  Herzog,  Die  XVIII 
Mensis  Octobris,  Anno  MDCCXCVl  Ballenstadii, 
Oppido  Ducatus  Anhaltino -Bernburgensis,  natus, 
patre  Henrico  Guileliiio,  matre  Maria  e gente 
Gaertneriana,  baptemate  evangclicae  confessioni 
secundum  Calvini  formulam  sum  adscriptus.  Ur- 
bis patriae  florentem  scholam  frequentavi,  cursu- 
que scholastico  absoluto  A.MDCCCXIV  in  nume- 
rum alumnorum  academiae  militaris  medico -chi- 
rurgicae Berolinensis  receptus,  annoque  sequente, 
bello  inter  Borussos  Gallosque  conilato,  munere 
chirurgi  functus  sum»  Post  breve  illud  studiorum 
meorum  intervallum,  sub  finem  anni  eiusdem  Le- 
rolmum  redii,  et  dcnuo  per  triennium  continuum 
litteris  medicis  vacavi.  A.  MDCCCXIX  militiae 

satisfacturus,  per  tres  annos  in  exercitu  Bornsso- 
rum  stipendia  merui.  Praeterlapso  militiae  tem- 
pore, Die  XXX  Mensis  Martii  MDCCCXXII  a Cei. 
Wilken  t.  t.  Rectore  magnifico,  universitatis 
civibus  adscriptus  sum.  Per  omnem  vitam  Aca- 
demicam, ut  publicas  lectiones  omittam,  quibus 
privatis  interfuerim,  exponam.  Beat.  Kiesewetter 
de  Philosophicis,  de  Botanice  atque  historia  na- 
turali 111.  Link,  de  Physice,  Chemia  et  Pharmacia 
Cei.  Turte  disserentes  audivi.  In  omnibus,  quae 
ad  anatomiain  pertinent  disciplinis,  111,  Knape  et 
111.  Rudolphi,  in  Physiologia  111.  Rudolphi,  Gen. 
a Koenen  et  Cei.  Osann,  in  medicina  forensi  at- 
que arte  formulas  conscribendi  medicas  111,  Knape 
mihi  praeceptores  contigerunt.  Materiam  medi- 
cam Cei,  Osann,  Pathologiam  tum  generalem,  tum 
specialem,  nec  non  semioticen  Cei,  Fr.  Hufeland, 
Pathologiam  specialem  111.  Horn,  Therapiam  spe- 
cialem Perill.  Ch,  Hufeland  mihi  tradiderunt.  In 
Chirurgicis  111,  Graefe,  Ili  Rust,  Cei.  Mursinna, 
Cei.  Kluge  et  Exper,  liingken  me  instituerunt;  in 
arte  obstetricia  tum  theoretica,  tum  practica,  Cei. 
Mursinna  et  Cei.  Kluge  mihi  duces  extiterunt. 

Denique  de  medicis  Policlinicum  Perill.  Hu- 
feland, et  institutiones  clinicas  111,  Horn  et  Cei. 
Neumann  in  nosocomio  Caritatis,  de  Chirurgicis 
vero  clinicum  oplithalmiatrico  - chirurgicum  IlL 
Graefe  et  Cei,  Kluge  frequentavi. 

Omnium  horum  virorum  Perillustrium  atque 
Celeberrimorum  institutione  adiutus,  quantum  il- 
lis debeam,  nunquam  obliviscar. 

Tentamine  et  examine  rigoroso  mense  Februario 
coram  gratioso  medicorum  ordine  rite  superatis, 
dissertatione  inaugurali  conscripta  publiceque  de- 
fensa, non  dubito,  quin  summos  in  utraque  me- 
dicina  honores  per  Decanum  maxime  Spectabilem 
impetraturus  8im« 


I 


theses  defendendae. 


I. 

Omnia  fere  Emplastra  composita  e nostris  dispen- 
pensatoriis  reiicienda  esse,  existimo» 

II. 

Therapia  in  typho,  quo  simplicior,  eo  opportu- 
tunior  est. 


III. 

Carditidem  ab  aliis  pectoris  inflammationibus  dis- 
cerni posse,  existimo. 

VI. 

Non  quaelibet  nausea,  vomendi  conatus,  et  vomi- 
tus ipse,  emetici  usum  postulant. 

